**ΣΚΑΝΔΙΝΑΒΙΚΕΣ ΠΡΩΤΕΥΟΥΣΕΣ – 7, 8 ημέρες**

Ένα μαγικό ταξίδι στη Σκανδιναβία

**ΕΛΣΙΝΚΙ – ΤΑΛΙΝ - ΚΡΟΥΑΖΙΕΡΑ ΕΝ ΠΛΩ ΓΙΑ ΣΟΥΗΔΙΑ – ΣΤΟΚΧΟΛΜΗ – ΚΟΠΕΓΧΑΓΗ**

**-ΜΕ ΑΠΕΥΘΕΙΑΣ ΠΤΗΣΕΙΣ ΠΡΟΣ ΕΛΣΙΝΚΙ ΚΑΙ ΕΠΙΣΤΡΟΦΗ ΑΠΟ ΚΟΠΕΓΧΑΓΗ ΓΙΑ ΤΗΝ ΑΠΟΦΥΓΗ ΠΕΡΙΤΤΩΝ ΧΙΛΙΟΜΕΤΡΩΝ**

**-ΑΠΕΥΘΕΙΑΣ ΕΣΩΤΕΡΙΚΗ ΠΤΗΣΗ ΑΠΟ ΣΤΟΚΧΟΛΜΗ ΓΙΑ ΚΟΠΕΓΧΑΓΗ**

**-ΚΡΟΥΑΖΙΕΡΑ ΜΕ ΦΑΓΗΤΟ ΑΠΟ ΕΛΣΙΝΚΙ ΠΡΟΣ ΣΤΟΚΧΟΛΜΗ ΚΑΙ ΔΙΑΜΟΝΗ ΣΕ ΔΙΚΛΙΝΕΣ ΚΑΜΠΙΝΕΣ**

**-ΠΛΗΡΕΣ ΠΡΟΓΡΑΜΜΑ ΠΕΡΙΗΓΗΣΕΩΝ**

**ΜΕ ΜΙΑ ΜΑΤΙΑ :**
Ένα αποκλειστικό πρόγραμμα για να απολαύσετε τις μαγικές περιοχές της Σκανδιναβίας, με τον πληρέστερο τρόπο και χωρίς περιττά χιλιόμετρα! Θα ξεκινήσουμε από το γοητευτικό Ελσίνκι που θα σας εντυπωσιάσει, για όσους επιθυμούν μπορούν να πραγματοποιήσουν μια εκδρομή στο Ταλλιν προαιρετικά, στη συνέχεια θα πραγματοποιήσουμε μια μοναδική κρουαζιέρα προς τη Σουηδία και τη Στοκχόλμη, θα απολαύσουμε μία από τις ωραιότερες πόλεις του κόσμου, θα αναχωρήσουμε αεροπορικώς για την παραμυθένια Κοπεγχάγη, όπου αφού την εξερευνήσουμε θα επιστρέψουμε απευθείας.  Ένα πλήρες πρόγραμμα λοιπόν, που θα σας μείνει αξέχαστο!

**STORY PLACE :**Ένα ταξίδι που θα σας προσφέρει συνεχώς μαγικές εικόνες, μην ξεχάσετε να κάνετε «κλικ» στο πολύχρωμο Νυνχαβν στην Κοπεγχάγη και στην αριστοκρατική Στοκχόλμη!

- ΑΠΕΥΘΕΙΑΣ ΠΤΗΣΕΙΣ THΣ RYANAIR ΓΙΑ ΤΗΝ ΑΠΟΦΥΓΗ ΠΕΡΙΤΤΩΝ ΧΙΛΙΟΜΕΤΡΩΝ

- ΕΣΩΤΕΡΙΚΗ ΠΤΗΣΗ ΑΠΟ ΣΤΟΚΧΟΛΜΗ ΠΡΟΣ ΚΠΕΓΧΑΓΗ

- ΜΟΝΑΔΙΚΗ ΚΡΟΥΖΙΕΡΑ ΜΕ ΦΑΓΗΤΟ ΑΠΌ ΤΟ ΕΛΣΙΝΚΙ ΠΡΟΣ ΣΤΟΚΧΟΛΜΗ

- ΠΟΛΥΤΕΛΗ ΛΕΩΦΟΡΕΙΑ ΓΙΑ ΤΗΝ ΕΚΤΕΛΕΣΗ ΤΟΥ ΠΡΟΓΡΑΜΜΑΤΟΣ, ΕΞΑΣΦΑΛΙΖΟΝΤΑΣ ΤΙΣ ΚΑΛΥΤΕΡΕΣ ΣΥΝΘΗΚΕΣ ΓΙΑ ΤΟ ΤΑΞΙΔΙ ΣΑΣ

- ΕΜΠΕΙΡΟΣ ΑΡΧΗΓΟΣ – ΣΥΝΟΔΟΣ, ΓΝΩΣΤΗΣ ΤΗΣ ΙΣΤΟΡΙΑΣ ΚΑΙ ΚΟΥΛΤΟΥΡΑΣ ΤΩΝ ΠΕΡΙΟΧΩΝ

- ΟΛΟΚΛΗΡΩΜΕΝΟ ΠΡΟΓΡΑΜΜΑ ΞΕΝΑΓΗΣΕΩΝ

- ΑΝΑΛΥΤΙΚΗ ΕΝΗΜΕΡΩΣΗ ΓΙΑ ΟΤΙ ΠΡΕΠΕΙ ΝΑ ΓΝΩΡΙΣΕΤΕ ΓΙΑ ΤΟ ΤΑΞΙΔΙ

- ΤΑΞΙΔΙΩΤΙΚΗ ΑΣΦΑΛΙΣΗ

**1η ημέρα: ΑΠΕΥΘΕΙΑΣ ΠΤΗΣΗ ΓΙΑ ΕΛΣΙΝΚΙ, ΠΡΩΤΗ ΓΝΩΡΙΜΙΑ**
Συγκέντρωση στο αεροδρόμιο <ΜΑΚΕΔΟΝΙΑ>, γνωριμία με το συνοδό μας, ο οποίος έχει πραγματοποιήσει το συγκεκριμένο ταξίδι πολλές φορές και γνωρίζει τα μέρη, τις τοπικές παραδόσεις και τη νοοτροπία των κατοίκων. Έλεγχος και απευθείας πτήση για την «κόρη της Βαλτικής», το γραφικό Ελσίνκι. Άφιξη, επιβίβαση στο λεωφορείο μας και στη διαδρομή μας προς το κέντρο της πόλης για την πρώτη μας γνωριμία με τα ωραιότερα αξιοθέατα της, θα αρχίσουμε να νοιώθουμε την αύρα της πόλης. Θα δούμε σκανδιναβικά και ρωσικά στοιχεία να μπλέκονται, να συνυπάρχουν και να ανταγωνίζονται μεταξύ τους, δημιουργώντας μια πρωτότυπη ατμόσφαιρα σε μια πόλη νεοσύστατη. Mεταφορά και τακτοποίηση στο ξενοδοχείο μας. Το βράδυ σας προτείνουμε να περιηγηθείτε στους πεζόδρομους της πόλης και να απολαύσετε το ποτό σας στο πάρκο Esplanade.

**2η ημέρα: ΠΕΡΙΗΓΗΣΗ ΠΟΛΗΣ**
Πρόγευμα και ξεκινάμε την περιήγηση πόλης, όπου θα δούμε μεταξύ άλλων τα παγοθραυστικά του φινλανδικού στόλου, τον Καθεδικό Λουθηρανικό ναό, που εντυπωσιάζει με το μέγεθος αλλά και την απλότητά του, το Προεδρικό Μέγαρο, την βιβλιοθήκη, την υπαίθρια αγορά στο λιμάνι, που εξυπηρετεί τους πελάτες από το μακρινό 1889, τον Ορθόδοξο Ναό Ουσπένσκι (Uspenski), τον μεγαλύτερο του είδους στη Βόρεια Ευρώπη και την πλατεία της Γερουσίας με τον Καθεδρικό Ναό του Αγίου Νικολάου. Συνεχίζουμε με το Ολυμπιακό Στάδιο, το κτίριο της Όπερας, τα ναυπηγεία, το μνημείο του μεγάλου συνθέτη της Φινλανδίας Σιμπέλιους (Sibelius) και την περίφημη Εκκλησία των Βράχων. Ιστορία, φύση, αρχιτεκτονική και design συνδυάζονται μοναδικά σε αυτή την πόλη του ευρωπαϊκού Βορρά με την ιδιαίτερη γοητεία. Χρόνος ελεύθερος στην αγορά της πόλης και επιστροφή στο ξενοδοχείο μας. Για το βράδυ σας προτείνουμε να δοκιμάσετε την τοπική κουζίνα, όπου πρωταγωνιστικό ρόλο έχει το ψάρι και συγκεκριμένα ο σολομός, ο οποίος μαγειρεύεται και μαρινάρεται με πολλούς και ευφάνταστους τρόπους.

**3η ημέρα: ΠΡΟΑΙΡΕΤΙΚΗ ΚΡΟΥΑΖΙΕΡΑ ΣΤΗ ΒΑΛΤΙΚΗ, ΣΤΟ ΤΑΛΙΝ**
Πρόγευμα και τη σημερινή ημέρα σας προτείνουμε μια μαγική κρουαζιέρα στη Βαλτική, για να επισκεφθούμε το Ταλίν. Θα μεταβούμε στο λιμάνι, όπου θα αναχωρήσουμε για την πιο καλοδιατηρημένη μεσαιωνική πόλη της Ευρώπης και πρωτεύουσα της Εσθονίας, το Ταλίν. Με την άφιξη μας, θα πραγματοποιήσουμε ένα ταξίδι στο παρελθόν μέσα από τα πλακόστρωτα δρομάκια της παλιάς πόλης. Θα επισκεφθούμε το παλάτι Kadriorg και τους θαυμάσιους κήπους του, ξετυλίγοντας την ιστορία της πόλης αρχίζοντας από τον λόφο της αριστοκρατικής συνοικίας και καταλήγοντας στην Πλατεία του Δημαρχείου με το επιβλητικό Μέγαρο. Από εκεί όλοι οι δρόμοι ξεκινούν ακτινωτά και σε κάθε γωνία τους κρύβεται μια έκπληξη... Θαυμάστε  τους πύργους και τα σχεδόν ανέπαφα τείχη. Το ιστορικό του κέντρο είναι πραγματικά βγαλμένο από παιδικό παραμύθι, πλακόστρωτο, γοτθικό, μεσαιωνικό, ένα πραγματικό στολίδι. Η παλαιότερη ονομασία του από τον 13ο αιώνα ως την Ναζιστική Κατοχή ήταν Ρεβάλ, και υπήρξε μια εμπορική πόλη με μαγαζιά, σπίτια και εκκλησίες, που παραμένουν ανέπαφα μέχρι και σήμερα χάρη στα τείχη και τα φρούρια που περικλείουν την πόλη. Χρόνος ελεύθερος σ’ ένα από τα πολλά ατμοσφαιρικά καφέ και κάντε τα ψώνια σας στα μικρά μαγαζιά με τις αντίκες. Αξίζει επίσης την επίσκεψη σας το κάστρο Toompea. Αργά το απόγευμα επιστροφή στο Ελσίνκι.

**4η ημέρα: ANAXΩΡΗΣΗ ΓΙΑ ΤΗ ΣΤΟΚΧΟΛΜΗ, ΜΕ ΜΙΑ ΠΑΝΕΜΟΡΦΗ ΚΡΟΥΑΖΙΕΡΑ**
Πρόγευμα, Χρόνος ελεύθερος για τις τελευταίες αγορές και στη συνέχεια αναχώρηση για το λιμάνι για να επιβιβαστούμε για την υπέροχη κρουαζιέρα μας στην Βαλτική και το Σουηδικό αρχιπέλαγος με τα 24.000 νησιά, με προορισμό τη Στοκχόλμη. Τακτοποίηση στις καμπίνες μας και χρόνος για να απολαύσουμε ένα όμορφο δείπνο σε πλούσιο μπουφέ.

**5η ημέρα: ΣΤΟΚΧΟΛΜΗ ΠΕΡΙΗΓΗΣΗ**
Άφιξη στην πρωτεύουσα της Σουηδίας και η σημερινή ημέρα είναι αφιερωμένη στη Στοκχόλμη, μια από τις πιο όμορφες πρωτεύουσες του κόσμου. Είναι χτισμένη σε 14 νησιά που συνδέονται μεταξύ τους με 57 γέφυρες. Τα πανέμορφα κτίρια, το πράσινο, ο καθαρός αέρας και τα κανάλια, είναι τα βασικά χαρακτηριστικά της, τα οποία θα προσέξουμε αμέσως. Έξω από την πόλη στα ανατολικά, και κατά μήκος της ακτής, βρίσκεται η αλυσίδα νησιών του αρχιπελάγους της Στοκχόλμης. Περπατώντας στο ιστορικό κέντρο Gamla Stan με τα πολλά μεσαιωνικά κτίρια γινόμαστε μάρτυρες ενός εξαιρετικά διαφυλαγμένου μυστικού, το οποίο ο χρόνος έχει αφήσει αναλλοίωτο. Άλλωστε, η πόλη δεν βομβαρδίστηκε  κατά τον Β’ Παγκόσμιο Πόλεμο, πράγμα που τη βοηθά να κρατά περήφανα το αρχιτεκτονικό της σφρίγος. Το περιβόητο Δημαρχείο, με τη Χρυσή Αίθουσα όπου διεξάγεται η δεξίωση προς τιμή των βραβευθέντων με το βραβείο Νόμπελ επιστημόνων και καλλιτεχνών, τα νεοκλασικά βασιλικά ανάκτορα, η μεγαλοπρεπής μπαρόκ Όπερα, η πλατεία Ομονοίας καθώς και τα πολλά αριστοκρατικά κτίρια του κέντρου τραβάνε το ενδιαφέρον μας με την πρώτη ματιά! Ελεύθερος χρόνος και στη συνέχεια μετάβαση στο ξενοδοχείο μας. Για το βράδυ σας προτείνουμε να επισκεφτείτε να περπατήσετε στον εμπορικό πεζόδρομο της Drottningsgatan, να περιηγηθείτε στο νότιο νησί με τον μποέμ χαρακτήρα και τα χιπ μπαράκια ή ακόμα να απολαύσετε μία ωριαία κρουαζιέρα κάτω από τις γέφυρες. Γειτονιές όπως η Sofo και το Ostermalm, αποτελούν σταθερές μεν, εναλλακτικές δε, αξίες της πόλης για το «ψαγμένο» ταξιδιωτικό κοινό και γνωρίζουν τον επισκέπτη με τον τρόπο ζωής των Σουηδών, αλλά και τον κοσμοπολίτικο χαρακτήρα της πόλης.

**6η ημέρα: AΠΕΥΘΕΙΑΣ ΠΤΗΣΗ ΓΙΑ ΚΟΠΕΓΧΑΓΗ, ΠΡΩΤΗ ΓΝΩΡΙΜΙΑ**
Πρόγευμα, ελεύθερος χρόνος και στη συνέχεια μετάβαση στο αεροδρόμιο για να αναχωρήσουμε με απευθείας εσωτερική πτήση για Κοπεγχάγη. Άφιξη στη γραφική πόλη, όπου θα συναντήσουμε μια πολύ ωραία διάθεση στην πόλη να διαχέεται παντού!  Χαρούμενοι άνθρωποι πάνω στο ποδήλατό τους κινούνται με άνεση στους λιθόστρωτους δρόμους, ασκούνται στα τεράστια πάρκα, δουλεύουν στα γραφικά αρχοντικά που ο δαιμόνιος designer έχει μετατρέψει σε πράσινα μεταμοντέρνα κτίρια. Τα πάντα στη Δανία έχουν βαφτιστεί στην κολυμπήθρα του μεγάλου παραμυθά Χανς Κρίστιαν Άντερσεν κι αυτό είναι  κάτι που αντιλαμβανόμαστε με την άφιξή μας στο αεροδρόμιο της Κοπεγχάγης! Μεταφορά και τακτοποίηση στο ξενοδοχείο. Προτείνουμε μια πρώτη βόλτα (με τη συνοδεία του αρχηγού μας) στον πεζόδρομο της Στρόγκετ με τα πολυτελή καταστήματα και τα γραφικά δρομάκια ή στο παραδοσιακό λιμάνι Νυχάβν όπου οι παλιές αποθήκες έχουν μετατραπεί σε trendy καφέ & εστιατόρια. Μία μπύρα Karlsberg ή Tuborg σε κάποιο από αυτά είναι μία τυπική δανέζικη συνήθεια που σίγουρα θα την απολαύσετε και εσείς. Το βράδυ προτείνουμε να γευτείτε τη περίφημη αστακόσουπα για την οποία φημίζεται ιδιαίτερα.

**7η ημέρα:  ΚΟΠΕΓΧΑΓΗ – ΠΕΡΙΗΓΗΣΗ**
Πρωινό και ξεκινάμε την περιήγησή μας από το νησί Ama με τους κήπους των Ολλανδών και το πανεπιστήμιο,  θα θαυμάσουμε την εκκλησία του Ιησού Σωτήρα  με το εντυπωσιακό καμπαναριό ύψους 90μ και τα 400 εξωτερικά σκαλιά ως την κορυφή, το Μεγάλο Κανάλι με τις υπερσύγχρονες εγκαταστάσεις και την promenade στο Sydhaven, εκεί που η σύγχρονη πόλη σφύζει από ζωή με τα εμπορικά κέντρα και τα ατμοσφαιρικά καφέ. Θα συνεχίσουμε ως το ιστορικό κέντρο της πόλης, και θα δούμε εξωτερικά το κτίριο του σιδηροδρομικού σταθμού, την γλυπτοθήκη Carlsberg και το ρολόι – θερμόμετρο  των τεσσάρων εποχών. Θα απολαύσουμε την πλατεία Δημαρχείου με το άγαλμα του πιο αγαπημένου Δανού, Hans Christian Andersen και το μουσείο κέρινων ομοιωμάτων. Συνέχεια για το Amalienborg, την κατοικία της βασιλικής οικογένειας, την πανέμορφη πλατεία των ανακτόρων και την εκκλησία Fredericks Kirke σε στυλ ροκοκό. Η θέα προς την όπερα και το λιμάνι της βασιλικής οικογένειας είναι μαγευτική! Το άγαλμα της θεάς Gefion με το εντυπωσιακό σιντριβάνι, η αγγλικανική εκκλησία St Alban’s και το πάρκο του Β’ παγκοσμίου πολέμου με τα αμέτρητα γλυπτά είναι ο επόμενος σταθμός μας. Θα συνεχίσουμε με μια πανοραμική βόλτα για να θαυμάσουμε εξωτερικά τον βοτανικό κήπο,  το κάστρο  Rosenberg και το υπέροχο κτίριο της εθνικής πινακοθήκης. Ακόμη θα δούμε το στρογγυλό πύργο της πόλης, ένα κτίριο του 17ου αιώνα. Καθ’ οδόν για το Nordhavnen θα δούμε τις στρατιωτικές εγκαταστάσεις και φυλακές του 19ου αι. για να καταλήξουμε στη Μικρή Γοργόνα- το σύμβολο της πόλης,  που μας περιμένει πάντα εκεί για μια μοναδική φωτογραφία!! Η συνέχεια είναι εξίσου εντυπωσιακή, αφού μεταφερόμαστε στο δημοφιλές κτίριο της Βουλής για να θαυμάσουμε εξωτερικά την υπέροχη αρχιτεκτονική του και να επισκεφτούμε τον κήπο της εθνικής βιβλιοθήκης με το άγαλμα του γνωστού Δανού φιλοσόφου Kierkegaard. Τα ανάκτορα Christiansborg και το παλιό χρηματιστήριο σε ρυθμό Ολλανδικής Αναγέννησης είναι από τα πλέον χαρακτηριστικά της πόλης! Καταλήγουμε στο δημοφιλές Nyhavn, αγαπημένο σημείο της πόλης του Hans Christian Andersen. Θα θαυμάσουμε την πλατεία των βασιλέων και το ξεχωριστό βασιλικό θέατρο. Για  το απόγευμα, σας προτείνουμε κρουαζιέρα διάρκειας μιας ώρας στο κανάλι της πόλης. Γωνιές της πόλης και αξιοθέατα θα ξεδιπλωθούν πάλι μπροστά σας αλλά από διαφορετική οπτική πλευρά. Και για τη συνέχεια? Φυσικά σας προτείνουμε να δοκιμάσετε την κουζίνα της πόλης, γιατί μην ξεχνάτε η Κοπεγχάγη αποτελεί βασίλισσα της γαστρονομίας!

**8η ημέρα:  ΚΟΠΕΓΧΑΓΗ – ΤΙΒΟΛΙ, ΠΤΗΣΗ ΕΠΙΣΤΡΟΦΗΣ**
Πρόγευμα και τη σημερινή ημέρα σας έχουμε ετοιμάσει μία υπέροχη έκπληξη. Θα επισκεφθούμε το θεματικό Πάρκο Τίβολι, για να γνωρίσουμε από κοντά το φημισμένο χώρο με τους υπέροχους κήπους, τις απολαυστικές συναυλίες και τα δεκάδες γραφικά καφέ & εστιατόρια. Ελεύθερος χρόνος για τις τελευταίες αγορές σας. Τέλος, σας προτείνουμε να επισκεφθείτε την πλατεία Gråbrødretorv, μία από τις πιο όμορφες πλατείες της πόλης, μόλις 10 λεπτά από το City Hall, πολύχρωμη, όπου αξίζει να βγάλετε τις φωτογραφίες σας και να χαλαρώσετε. Το απόγευμα αναχωρούμε για το αεροδρόμιο για την πτήση επιστροφής. Άφιξη στην πόλη μας με τις καλύτερες αναμνήσεις.

**ΣΗΜΕΙΩΣΕΙΣ:**
Στο 7ημερο πρόγραμμα οι διανυκτερεύσεις στο Ελσίνκι είναι δύο και η περιήγηση πόλης πραγματοποιείται, πριν την αναχώρηση για την Στοκχόλμη

Στην αναχώρηση στις 19/08 το πρόγραμμα εκτελείται αντίστροφα, χωρίς να παραλείπεται το παραμικρό.

|  |  |  |  |  |  |
| --- | --- | --- | --- | --- | --- |
| Αναχώρηση | ΞενοδοχείoΤοποθεσία | Τιμή σε δίκλινο/τρίκλινοNon ref./Κανονική τιμή | Τιμή παιδιού έως12 ετώνNon ref./Κανονική τιμή | Επιβάρυνση μονοκλίνου | Αεροπορική εταιρίαRYANAIR |
| 26/07  7 ημέρες | 26-28/07 Clarion 4\*Ελσίνκι29-30/07 Clarion 4\*Στοκχόλμη30-01/08 ScandicCopenhagene 4\*Κοπεγχάγη | 1269€ / 1359€ | 1079€ / 1149€ | 539€ | Θεσ/νίκη - Ελσίνκι17:45 - 21:05Στοκχόλμη - Κοπεγχάγη11:50 - 13:00Κοπεγχάγη - Θεσ/νίκη21:40 - 01:30 |

|  |  |  |  |  |  |
| --- | --- | --- | --- | --- | --- |
| Αναχώρηση | ΞενοδοχείoΤοποθεσία | Τιμή σε δίκλινο/τρίκλινοNon ref./Κανονική τιμή | Τιμή παιδιού έως12 ετώνNon ref./Κανονική τιμή | Επιβάρυνση μονοκλίνου | Αεροπορική εταιρίαRYANAIR |
| 12/08 8 ημέρες  | 12/0812-15/08 Scandic Grand Marina 4\*Ελσίνκι16-17/08 Elite Hotel Arcadia 4\*Στοκχόλμη17-19/08  Scandic Copenhagen 4\*Κοπεγχάγη | 1319€ / 1389€ | 1129€ / 1199€ | 559€ | Θεσ/νίκη-Ελσίνκι15:35 - 18:55Στοκχόλμη - Κοπεγχάγη13:30 - 14:40 *(17/08)*Κοπεγχάγη - Θεσ/νίκη20:10 - 23:55 |

|  |  |  |  |  |  |
| --- | --- | --- | --- | --- | --- |
| Αναχώρηση | ΞενοδοχείoΤοποθεσία | Τιμή σε δίκλινο/τρίκλινοNon ref./Κανονική τιμή | Τιμή παιδιού έως12 ετώνNon ref./Κανονική τιμή | Επιβάρυνση μονοκλίνου | Αεροπορική εταιρίαRYANAIR |
| 19/08  8 ημέρες  | 19/0819-21/08 Copenhagen IslandHotel 4\* Κοπεγχάγη21-22/08 Elite Palace Stockholm Hotel 4\*Στοκχόλμη23-26/08 Crarion Hotel 4\* Ελσίνκι | 1319€ / 1389€ | 1129€ / 1199€ | 559€ | 19/08Θεσ/νίκη-Κοπεγχάγη17:45 - 19:45Κοπεγχάγη - Στοκχόλμη08:40 - 09:50Ελσίνκι-Θεσ/νίκη19:30-22:50 |

|  |  |  |  |  |  |
| --- | --- | --- | --- | --- | --- |
| Αναχώρηση | ΞενοδοχείoΤοποθεσία | Τιμή σε δίκλινο/τρίκλινοNon ref./Κανονική τιμή | Τιμή παιδιού έως12 ετώνNon ref./Κανονική τιμή | Επιβάρυνση μονοκλίνου | Αεροπορική εταιρίαRYANAIR |
| 26/088 ημέρες  | 26/0826-29/08 Scandic Grand Marina 4\* Ελσίνκι30-31/08 Elite Palace Stockholm Hotel 4\* Στοκχόλμη31/08-02/09 Scandic Copenhagen 4\*Κοπεγχάγη | 1319€ / 1389€ | 1129€ / 1199€ | 559€ | Θεσ/νίκη-Ελσίνκι15:35 - 18:55Στοκχόλμη - Κοπεγχάγη 15:00 - 16:10 *(31/08)*Κοπεγχάγη - Θεσ/νίκη20:10 - 23:55 |

**Περιλαμβάνονται:** Ένα προσωπ.αντικείμενο - χειραποσκευή (διαστ. 40x20x25cm ) και μια χειραποσκευή έως 10kg ανά άτομο | Oι διανυκτερεύσεις, όπως αναφέρονται στο πρόγραμμα & Mία διανυκτέρευση στο πλοίο σε δίκλινες καμπίνες στην κρουαζιέρα από το Ελσίνκι στη Στοκχόλμη | Μεταφορές - Περιηγήσεις, σύμφωνα με το πρόγραμμα | Πρωινό καθημερινά & Ένα δείπνο κατά τη διάρκεια της κρουαζιέρας.

**Δεν περιλαμβάνονται:** Σύνολο φόρων 280€ κατ’ άτομο | Είσοδοι σε μουσεία & θεάματα, ο,τιδήποτε προαιρετικό ή προτεινόμενο | Οι δημοτικοί φόροι διαμονής. Κόστος Προαιρετικής Εκδρομής Ταλίν (περιλαμβάνονται ακτοπλοϊκά εισιτήρια, ξενάγηση πόλης): 135€ ενήλικας / 115€ παιδί. Κόστος κρουαζιέρας στα κανάλια της Κοπεγχάγης: 25€ ενήλικας / 15€ παιδί.